b"\n_START_ARTICLE_\nRichard Roundtree\n_START_PARAGRAPH_\nRichard Roundtree (s. 9. hein\xc3\xa4kuuta 1942) on yhdysvaltalainen n\xc3\xa4yttelij\xc3\xa4 ja miesmalli. H\xc3\xa4n n\xc3\xa4ytteli 1970-luvun alussa elokuvassa Shaft \xe2\x80\x93 kivikova dekkari sek\xc3\xa4 sen kahdessa jatko-osassa Shaft \xe2\x80\x93 kylm\xc3\xa4 hymy ja Shaft ja orjakauppa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nRoundtree syntyi New Rochellessa, New Yorkissa. H\xc3\xa4nen \xc3\xa4itins\xc3\xa4 Kathryn Roundtree oli hoitaja ja em\xc3\xa4nn\xc3\xb6itsij\xc3\xa4 ja h\xc3\xa4nen is\xc3\xa4ns\xc3\xa4 John Roundtree oli ravitsemusalan ty\xc3\xb6ntekij\xc3\xa4 ja roskienker\xc3\xa4\xc3\xa4j\xc3\xa4. Roundtree opiskeli etel\xc3\xa4isen Illinoisin yliopistossa. H\xc3\xa4nell\xc3\xa4 todettiin rintasy\xc3\xb6p\xc3\xa4 vuonna 1993 ja h\xc3\xa4n k\xc3\xa4vi l\xc3\xa4pi kaksoismastektomian ja kemoterapian.\n_START_SECTION_\nUra\n_START_PARAGRAPH_\nRoundtree esitti p\xc3\xa4\xc3\xa4osaa joissakin 1970-luvun blaxploitaatio-elokuvissa. H\xc3\xa4n my\xc3\xb6s esitti vuonna 1977 televisiosarjassa Juuret orja Sam Bennettin roolia. Ennen n\xc3\xa4yttelij\xc3\xa4n uraansa h\xc3\xa4n oli jalkapalloilija ja malli. Vaikka Roundtree ty\xc3\xb6skenteli 1990-luvulla, monet h\xc3\xa4nen elokuvistaan eiv\xc3\xa4t saaneet hyv\xc3\xa4\xc3\xa4 vastaanottoa. H\xc3\xa4n sai kuitenkin suosiota teatterin\xc3\xa4ytelmiss\xc3\xa4._NEWLINE_1990-luvulta l\xc3\xa4htien Roundtreest\xc3\xa4 muovautui kultti-ikoni. H\xc3\xa4n esiintyi muun muassa David Fincherin suositussa elokuvassa Seitsem\xc3\xa4n vuodelta 1995 sek\xc3\xa4 vuonna 2000 uudessa Shaft-elokuvassa roolinaan John Shaftin set\xc3\xa4. H\xc3\xa4n vieraili my\xc3\xb6s useassa T\xc3\xa4ydelliset Naiset -televisiosarjan jaksossa ensimm\xc3\xa4isell\xc3\xa4 tuontantokaudella. Vuonna 1997 h\xc3\xa4n esiintyi Viidakon Yk\xc3\xa4 -elokuvassa. Vuonna 2006 h\xc3\xa4n esitti elokuvassa Brick lukion vararehtoria._NEWLINE_Vuonna 1997 Roundtreella oli p\xc3\xa4\xc3\xa4osa lyhytik\xc3\xa4isess\xc3\xa4 FOXin draamassa 413 Hope St. H\xc3\xa4n esitti Booker T. Washingtonia vuonna 1999 h\xc3\xa4n esiintyi televisioelokuvassa Having Our Say: The Delany Sisters' First 100 Years. H\xc3\xa4n esiintyi my\xc3\xb6s suositussa televisiosarjassa Heroes, jossa h\xc3\xa4n n\xc3\xa4ytteli Simonen kuolemansairasta is\xc3\xa4\xc3\xa4. Seuraavaksi h\xc3\xa4n esiintyi Lincoln Heightsin jaksossa. Roundtree oli sivuroolissa vuonna 2008 valmistuneessa elokuvassa Speed Racer urheilutoimittajana, jonka suuri sankari on Speed."